cyanic-selkie/wikianc huggingface dataset:
Antti Hanhivaaran katoaminen
13. lokakuuta Hanhivaara oli ollut kotonaan Ivalossa ystävänsä kanssa. Illalla hän oli lähtenyt ystävänsä kanssa autollaan, joka oli malliltaan 80-luvun Toyota Carina, kohti Karigasniemeä. Karigasniemellä he olivat menneet kotibileisiin. Karigasniemeltä he jatkoivat aamuyöllä kohti Angelin kylää kolmen muun henkilön kanssa. Seuraavana aamuna Hanhivaaran auto löytyi pahasti rikkoutuneena soratiellä Angelista. Hanhivaaran siskon mukaan Antti oli hyvin tarkka autostaan ja piti siitä kovin huolta. Alueella metsätöissä olleet miehet olivat poliisin mukaan nähneet Hanhivaaran tuntomerkkeihin sopivan miehen kävelemässä metsään päin. Vapaalla ollut rajavartioston työntekijä oli pysäyttänyt aamulla kylällä riehuneen auton, jonka oikealla etuistuimella oli istunut henkilö, jolla oli korvakoru, jota Hanhivaaralla ei ollut, ja tunnisti kuljettajan Hanhivaaran tutuksi. Paikalla ollut ystävä kertoi, ettei hän ollut nähnyt Hanhivaaraa lokakuun 14. päivän jälkeen. Hanhivaaran perhe ja ystävät olivat useasti yrittäneet tavoitella häntä ennen kadonneeksi julistamista myöhemmin. Antin puhelinta ei ole koskaan saatu poliisin käsiin taikka paikannettu. Hanhivaaran äidin mukaan numeroon pystyi soittamaan jopa seuraavan vuoden lokakuuhun asti. Myöhemmin oli käynyt ilmi, että Hanhivaara oli tunnustanut olleensa mukana mökkimurroissa ennen katoamistaan. Hanhivaaraa on etsitty tuloksitta Lapin erämaista. Vuonna 2008 omaiset ja Reino Savukoski olivat olleet haravoimassa maastoa Angelissa ja löytäneet luita ja vaatekappaleita. Poliisi ei aluksi ottanut luita vastaan, mutta talteenoton jälkeen luista ei ole kuulunut. Vuonna 2017 syyskuussa etsinöissä mukana olevalle koiraohjaaja Petri Viipeerille oli tullut etsintöjen jälkeen tuntemattomasta puhelinnumerosta viesti, jossa häntä kehotettiin jättämään "Karigasniemi rauhaan". Myös Viipeerin mökistä oli kadonnut papereita.
Toisin kuin omaiset ja lukuisat muut ihmiset, poliisi ei usko katoamiseen liittyvän henkirikosta tai muutakaan epäilyttävää toimintaa. Hanhivaara julistettiin kuolleeksi vuonna 2018, ja hänen kuolinpäiväkseen on merkitty 14. lokakuuta 2011 eli viisi vuotta katoamisesta.
Livets Ord
Livets Ord on ruotsalainen kristillinen megakirkko, jonka pääkirkko sijaitsee Uppsalassa. Seurakunnan juuret ovat toisen maailmansodan jälkeisessä helluntaiherätyksessä ja seurakunnan on luonnehdittu olevan helluntaikarismaattinen. Seurakunnan perustaja Ulf Ekman kävi raamattukoulun ja perusti Livets Ord -seurakunnan Uppsalaan vuonna 1983. Vuonna 2016 seurakuntaan osallistui noin 4 000 ihmistä ja seurakunta on luokiteltu eurooppalaiseksi megakirkoksi.
Historia
Uppsalan Livets Ord -seurakunta perustettiin Ulf ja Birgitta Ekmanin sekä 20 jäsenen toimesta toukokuussa 1983. Samana syksynä seurakunnassa aloitettiin myös raamattukoulun järjestäminen. Vuonna 1985 seurakunta perusti kristillisen koulun ja kristillisen lukion vuonna 1990. Vuonna 1986 seurakunta aloitti uuden kirkon rakennustyöt ja tilat valmistuivat vuonna 1987. Vuonna 1994 seurakunta perusti Scandinavian School of Theologyn edeltäjänä toimineen teologisen seminaarin, joka kouluttaa pastoreita ja opiskelijoita teologiassa ja johtajuudessa.
Kansainvälinen työ
Livets Ord toimii kansainvälisesti Word of Life International (WOLI) -verkostossa. Verkostoon kuuluu Elämän Sana -seurakuntia ympäri maailman muun muassa Ruotsissa, Armeniassa, Georgiassa, Venäjällä, Vietnamissa, Azerbaidžanissa ja Intiassa. WOLI-verkostossa edistetään uskonopetusta, saarnaamista, hengellistä elämää, lähetystehtävän ja opetuksen teemoja.
Somali (kissarotu)
Somali on kesyttämättömän näköinen kissa, joka on pitkäkarvainen versio abessinialaisesta. Somali muistuttaa ulkonäöltään pientä kettua. Siinä missä abessinialaisella on kahden tai kolmen raidan ticking, somalin pidemmissä karvoissa saattaa olla toistakymmentä raitaa, mikä tekee väristä täyteläisen.
Historia
Abessinialaiseen kantaan on lisätty pitkäkarvageenejä jo 1930-luvulta lähtien, mutta varsinaisesti somalia alettiin kasvattaa Pohjois-Amerikassa vasta 1960-luvulla. Vuonna 1972 perustettiin somalille oma rotuyhdistys ja 1978 somali hyväksyttiin jo koko alueella. Nykyisin rotua on ympäri Eurooppaa ja Amerikkaa, ja erityisen suosittu se on Australiassa, missä abessinialaiset ovat jääneet miltei täysin sen varjoon.
Luonne
Somalit ovat älykkäitä, hyväluontoisia ja leikkisiä. Ne muistuttavat luonteeltaan abessinialaisia. Somalit ovat aktiivisia, lempeitä ja ihmisrakkaita. Ne viihtyvät sylissä ja haluavat osallistua kaikkiin perheen askareisiin. Ne ovat hyvin sosiaalisia ja puheliaita, mutta eivät kovaäänisiä.
Värimuunnokset
FIFen hyväksymät värit:
Lisäksi hyväksytään kaikkien näiden värien hopeamuunnokset (mustahopea, punahopea, sinihopea ja beigehopea).
Kensington
Kensington on alue Lontoossa Kensington and Chelsean hallintoalueella. Se on tiheään asuttua varakasta asuinaluetta, jossa on myös paljon julkisia rakennuksia. Vuoden 2001 väestönlaskennassa Kensingtonissa oli 158 919 asukasta.
Kensingtonin tärkeitä nähtävyyksiä ovat kolme suurta museota Natural History Museum, Science Museum ja Victoria and Albert Museum, konserttisali ja kulttuurikeskus Royal Albert Hall sekä Kensingtonin palatsi, jossa Walesin prinsessa Diana asui viimeiset elinvuotensa.
Päivärinta
Päivärinta on suomalainen sukunimi. Nimeä kantaa Suomessa nykyään 1 499 henkilöä. Tunnettuja nimen kantajia ovat muun muassa:
Mauléon (Deux-Sèvres)
Mauléon on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 121 neliökilometriä ja siellä on arviolta 8 499 asukasta (vuonna 2016).
Mauléonin kunta sijaitsee tien RN 249 (E 62) varrella noin 20 km Cholet’sta ja noin 70 km Nantesista kaakkoon.
Mauléon syntyi 1965 Châtillonin ja Saint-Jouinin kuntaliitoksessa. Kunnan kyliä ovat La Chapelle-Largeau, Loublande, Moulins, Rorthais, Saint-Amand-sur-Sèvre, Saint-Aubin-de-Baubigné ja Le Temple.
Juri Norstein
thumb|Juri Norstein (2009) thumb|Kuva Norsteinin elokuvasta Siili sumussa neuvostoliittolaisessa postimerkissä vuodelta 1988. Juri Norstein (, s. 15. syyskuuta 1941) on venäläinen animaattori, elokuvaohjaaja ja käsikirjoittaja. Hän on tehnyt suurimman osan elämäntyöstään animaatiostudio Sojuzmultfilmin palveluksessa. Norsteinin kuuluisin elokuva on vuonna 1979 valmistunut Satujen satu, joka valittiin Los Angelesissa vuonna 1984 kaikkien aikojen parhaaksi animaatioelokuvaksi.
Norstein varttui Moskovassa, ja käytyään kaksivuotisen animaattorikurssin hän pääsi töihin Sojuzmultfilmiin. Norstein toimi aluksi kokeneempien animaattorien apulaisena ja sai odottaa useita vuosia, ennen kuin hänen annettiin ohjata omia elokuvia.
Norstein käyttää elokuvissaan monitasokameraa, minkä ansiosta niissä on vahva syvyysvaikutelma. Norstein on pysytellyt uskollisesti pala-animaatiotekniikassa, eikä käytä elokuvissaan tietokoneita apuna. Hän tekee elokuvansa yhdessä vaimonsa Francesca Jarbusovan kanssa. Norsteinin ohjaamat elokuvat ovat runollisia ja surumielisiä, ja niiden rytmi on useimpiin nykyanimaatioihin verrattuna rauhallinen. Värit ovat yleensä murrettuja ja hillittyjä.
Vuonna 1981 Norstein aloitti Nikolai Gogolin novelliin Päällystakki pohjautuvan animaatioelokuvan teon. Hän työskentelee elokuvan parissa edelleen.
Norstein oli yksi helmikuussa 2022 Novaja gazetassa julkaistun, Venäjän hyökkäyksen Ukrainaan tuominneen avoimen kirjeen allekirjoittajista.
Susan
Susan on englanninkielinen naisen etunimi. Se on muunnelma raamatullisesta nimestä Susanna. Suomessa etunimi Susan on vuoteen 2023 mennessä annettu alle 2 295 naiselle ja alle 25 miehelle.
Männynjuurikääpä
Männynjuurikääpä (Heterobasidion annosum) on rouskujen ja haperoiden kanssa samaan Russulales-lahkoon kuuluva sienilaji, jota on pitkään pidetty samana lajina kuusenjuurikäävän (H. parviporum) kanssa. Männynjuurikääpä on kuitenkin harvinainen kuusessa; sen sijaan sitä tavataan männyssä ja myös katajassa sekä jopa lehtipuilla.
Sienen itiöemää on vaikea havaita, koska se sijaitsee usein puiden juurten alapinnoilla. Itiöemä on väriltään hyvin vaalea ja siinä on selkeä reunavalli. Pillit ovat pieniä. Lajilla on heikko tuoksu, jota kuvataan miellyttäväksikin. Itiöemä voi olla lakillinen, mutta usein se kasvaa pinnanmyötäisesti eli resupinaattisesti runkoa ylös tai juuria pitkin.
Männynjuurikääpä on tunnettu ja tuhovoimaltaan merkittävä talousmetsän tuhoaja erityisesti harjualueilla. Se aiheuttaa männyntyvitervastautia ja lahottaa puuta sisältäpäin kelvottomaksi puunjalostukseen. Se leviää juurten välityksellä sekä itiöin. Suomaastoissa sitä ei juuri tavata. Suomessa laji on eteläpainotteinen.
Ylänkökillit
Ylänkökillit (Profundulidae) on hammaskarppikalojen lahkoon kuuluva makeassa vedessä elävien kalojen heimo, johon kuuluu yksi suku (Profundulus) ja siinä seitsemän lajia. Ne elävät Keski-Amerikassa: Meksikossa, Hondurasissa ja Guatemalassa. Ylänkökillit ovat suhteellisen pieniä kaloja, pituudeltaan 7–12 senttimetriä.
Juri Ozerov
Juri Viktorovitš Ozerov (, 9. heinäkuuta 1928 Moskova, Venäjän SFNT – 25. helmikuuta 2004) oli Neuvostoliittoa edustanut koripalloilija, olympiamitalisti ja Euroopan mestari.
Ozerov saavutti olympiahopeaa Neuvostoliiton koripallomaajoukkueen pelaajana Helsingissä 1952 ja Melbournessa 1956. EM-kilpailuissa hän voitti kultaa vuosina 1953 ja 1957 sekä pronssia vuonna 1955.
Kotivinkki
Kotivinkki on A-lehdet Oy:n julkaisema aikakauslehti. Kotivinkin aiheita ovat sisustus, ruoanlaitto, leivonta, tee itse -ideat, viherkasvit, ihmissuhteet ja psykologinen hyvinvointi. Myös kosmetiikka on mukana joka numerossa. Lehden päätoimittaja on Tytti Kontula.
Endymion-luokka
Endymion-luokka oli Britannian kuninkaallisen laivaston kuuden 40-tykkisen viidennen luokan aluksen eli fregatin muodostama sotalaivaluokka. Sen ensimmäinen alus HMS Endymion laskettiin vesille vuonna 1797 ja viisi hieman paranneltua alusta vuosina 1813–1814.
Alusluokka oli kopio Ranskan laivastolta vallatusta La Pomonesta. Ensimmäinen alus valmistettiin tammesta mutta viisi muuta alusta kuusesta. Ne luokiteltiin helmikuussa 1817 neljännen luokan 48-tykkisiksi fregateiksi ja edelleen 50-tykkisiksi ja lopulta 44-tykkisiksi helmikuussa 1838.
Luettelo meteoriparvista
Tämä artikkeli on luettelo Suomessa näkyvistä meteoriparvista.
Luettelo tenniksen ATP-maailmanlistan ykköspelaajista
Tämä on luettelo tenniksen ATP-maailmanlistan ykköspelaajista vuodesta 1973 lähtien. Siitä tähän päivään asti, 26 eri pelaajaa on ollut vähintään viikon tuon tittelin haltija.
Vain kuusi pelaajaa on ollut maailmanlistan ykköspelaajana vuoden jokaisena viikkona
Vain neljä pelaajaa on ollut yli 100 viikkoa yhteenmenoon maailmanlistan ykkönen
Luettelo
Päivitetty 23.12.2018
Maailmanlistan ykköset kauden lopussa
Lähde: ATP
Verta ja luita
Verta ja luita oli Ne Luumäet -yhtyeen toinen albumi. Se julkaistiin vuonna 1989 sekä vinyyli- että CD-levynä. Edellisestä levystä poiketen kappaleet eivät ole suomennoksia Ramones-yhtyeen lauluista, vaan yhtyeen omaa tuotantoa.
Albumin kansitaide muistuttaa kauhusarjakuvalehteä, ja se on peräisin Yöjuttu-sarjakuvalehdestä vuodelta 1975, alkuperäinen kansi on yhdysvaltalaisesta lehdestä Vault of Evil, numero 8, vuodelta 1973. . Kansitaiteilija on Rich Buckler. Albumin takakannessa on muun muassa ilmoitettu tuottajan sijaan päätoimittaja.
Vuonna 1997 Poko Rekords uudelleenjulkaisi levyn CD-muodossa.
Venetsia
Venetsia (, venetsian kielellä Venesia) on Koillis-Italiassa Adrianmeren rannikolla sijaitseva kaupunki. Se on rakennettu 118 saarelle, jotka sijaitsevat lähellä toisiaan keskellä Venetsian laguunia ja joita yhdistää toisiinsa 354 siltaa. Laguunin erottaa avomerestä pitkien ja kapeiden saarten jono, jonka saarista suurin on Lido.
Venetsia on Veneton alueen ja Venetsian metropolikaupungin pääkaupunki. Venetsiassa on noin 260 000 asukasta, joista vanhassakaupungissa asuu noin 60 000. Kaupunki muodostaa yhdessä Padovan kanssa noin 1,6 miljoonan asukkaan Padovan-Venetsian metropolialueen. Venetsian keskus on kuuluisa Piazza San Marco eli Pyhän Markuksen tori, jonka laidalla ovat Pyhän Markuksen kirkko, kellotorni eli kampaniili ja Dogen palatsi.
Historia
thumb|left|upright|Venetsian lukuisat kanavat toimivat kulkuväylinä. Venetsian perustamisesta ei ole säilynyt lähteitä. Sen perustivat luultavasti markomannien ja kvadien hyökkäystä 166–168 paenneet pakolaiset. Alueelle tunkeutuivat 400-luvulla visigootit ja Attilan johtamat hunnit. Langobardien tunkeutuminen maahan vuonna 568 oli vaikutuksiltaan merkittävin, sillä Venetsiaa ympäröivä alue jäi erilliseksi Bysantin hallitsemaksi saarekkeeksi langobardivaltakunnan keskelle, mikä merkitsi Venetsian kaupunkivaltion alkua. Bysantin valta Italian keskiosissa suurelta osin loppui langobardien hävitettyä Ravennan eksarkaatin 751.
Venetsiaan perustettiin piispanistuin 775–776. Venetsialaiset vastustivat frankkien valtakunnan liittämispyrkimyksiä ja pysyivät Bysantin alaisuudessa ainakin muodollisesti. Vuonna 828 Pyhän Markuksen jäännökset varastettiin Venetsiaan ja sijoitettiin uuteen basilikaan. Kun Venetsia voimistui ja Bysantti vastaavasti heikkeni, Venetsiasta tuli lopulta itsenäinen kaupunkivaltio.
Keskiajalla Venetsia kehittyi italialaiseksi merenkäyntitasavallaksi (kolme muuta merkittävää olivat Genova, Pisa ja Amalfi). Venetsian strateginen sijainti Adrianmeren pohjukassa teki siitä pian merkittävän sota- ja talousmahdin. Venetsiasta tuli Länsi-Euroopan ja Levantin välisen kaupan keskus. Sotalaivastoa alettiin rakentaa 1100-luvulla, ja dogejen itsevaltaisuus väistyi tasavaltaisuuden tieltä. Venetsia oli jo ennen 1200-lukua ottanut hallintaansa Adrianmeren itärannat, ja dogella oli tittelit Dalmatian herttua ja Istrian herttua.
Venetsia laajensi maa-aluettaan Gardajärvelle ja Addajoelle tarkoituksenaan sekä luoda puskuri vihamielisiä kaupunkivaltioita vastaan että turvata kauppa Keski-Eurooppaan. Venetsia otti myös haltuunsa useimmat Egeanmeren saaret, mukaan lukien Kypros ja Kreeta. Ajan mittapuulla Venetsian hallinto vallatuilla alueilla oli varsin valistunutta. Venetsian mahtia ruokki paljon Bysantin heikkeneminen neljännen ristiretken ja muun seurauksena.
Venetsian hallintomalli oli osin samanlainen kuin Rooman valtakunnassa tasavaltakaudella. Siinä oli vaaleilla valittu toimeenpanovallan edustaja, doge, senaatinkaltainen ylimystökokous, ja kansalla oli rajoitetusti valtaa, joka lopulta katosi kokonaan. Venetsia säilyi tasavaltana koko itsenäisyytensä. Venetsian asukkaat olivat pääosin katolilaisia, mutta Venetsian valtio oli tunnettu suhteellisesta uskonnollisesta suvaitsevaisuudestaan: se ei langettanut vastauskonpuhdistuksen aikana yhtään kuolemantuomiota. Seurauksena oli usein konflikteja paavin kanssa.
Venetsia alkoi menettää asemaansa kauppamahtina renessanssikauden loppuvaiheessa, kun Aasian-kauppa suuntautui Portugaliin. Tämä murensi Venetsian vaurauden perustaa. Ranskan ja Espanjan taistelu Italian hallinnasta italialaissodissa puolestaan vei Venetsian poliittisen vaikutusvallan. Venetsia oli kuitenkin edelleen merkittävä maataloustuotteiden viejä ja 1700-luvun puoliväliin asti huomattava käsityöläisyyskeskus.
Venetsia menetti noin 1 100 vuotta kestäneen itsenäisyytensä, kun Napoleon valtasi sen 12. toukokuuta 1797. Napoleonin vuoden 1814 tappion jälkeen Venetsia siirtyi Itävallalle. Vuoden 1848 vallankumous palautti Venetsian tasavallan lyhytaikaisesti. Vuonna 1866 Venetsiasta ja muusta Venetosta tuli osa Italiaa, kun Itävalta hävisi sodan Preussille.
Väestö
thumb|Satelliittikuva Venetsiasta. NASAn ottama kuva on otettu huhtikuussa 2001. Canal Grande näkyy suurena S-kirjaimen peilikuvana. Vasemmassa laidassa rautatieasema, oikeassa laidassa Pyhän Markuksen tori ja kirkko sekä Doge-palatsi. Venetsian väestö vähenee koko ajan. 270 000 asukkaasta vajaat 60 000 asuu historiallisessa keskustassa, 30 000 muilla laguunin saarilla ja loput mantereen puolella. Historiallisessa keskustassa asuu enää kaksituhatta alle viisivuotiasta lasta, ja viimeinenkin päiväkoti muutettiin hotelliksi keväällä 2007. Vedenpinnan nousun ja asumisen kallistumisen takia ihmisiä muuttaa pois, ja samalla peruspalvelut korvautuvat turisteille tarkoitetuilla liikkeillä. Jos kaupungin väestö jatkaa vähenemistään nykyistä tahtia, Venetsiassa ei asu enää ketään vuonna 2030. Toisaalta kaupunkiin on muuttanut jo kolmetuhatta rikasta ulkomaalaista, ja keskiluokkaisia asukkaita on yritetty houkutella sinne tukitoimin ja korjaamalla rakennuksia.
Koulutus ja tiede
Kaupunkiin on yritetty vetää matkailun lisäksi tiedettä, nyt siellä toimivat muun muassa seuraavat laitokset:
Matkailu ja tapahtumat
thumb|[[Pyhän Markuksen kellotorni ja Dogen palatsi.]] thumb|Ponte di Rialto, Canal Granden ylittävä silta.
Venetsiassa käy vuosittain 15–18 miljoonaa matkailijaa, ja määrän arvioidaan kaksinkertaistuvan 20 vuodessa. Neljä viidesosaa käy kaupungissa vain päivän vierailulla. Kaupungissa järjestetään kuvataidebiennaali ja kansainvälinen elokuvafestivaali. Venetsian naamiokarnevaalit aloitettiin 1979 uudestaan pitkän tauon jälkeen.
Tulvat ja rakennusten vajoaminen
Venetsia on rakennettu vain pari metriä syvän laguunin päälle. Laguunia ympäröivät suot lieventävät vuoroveden aiheuttamia kanaalien vedenpinnan vaihteluita. Soiden kutistaminen neljännekseen alkuperäisestä on johtanut kuitenkin siihen, että myrskyt aiheuttavat entistä voimakkaampaa tulvimista.
Tulvat ovat voimistuneet Venetsiassa erityisesti sadan viime vuoden aikana: esimerkiksi Pyhän Markuksen torille tuli vettä 1900-luvun alussa kymmenen kertaa vuodessa, mutta nykyään vesi nousee siellä polvenkorkeutta ylemmäksi jo yli 60 kertaa vuodessa. Loppuvuodesta 1966 myrsky suurensi vuorovesitulvaa, jonka seurauksena tulva oli niin voimakas, että se tuhosi rakennuksia ja taideteoksia sekä aloitti väestön joukkopaon kaupungista. Venetsian väkiluku puolittui vuoden 1966 tulvan jälkeen.
Venetsian rakennusten perustukset uivat vedessä. Talot kestävät tästä aiheutuvan kosteusrasituksen, koska niissä ei ole käytetty orgaanisia materiaaleja. Jos seiniin ilmestyy homepilkkuja, ne uudelleenmaalataan kalkkimallilla, jossa mikrobit viihtyvät huonosti.
Pojoki ohjattiin 1600-luvulla kulkemaan Venetsian ohi, jottei kaupunki liettyisi. Kaupungin rakennukset alkoivat sen jälkeen vajota hitaasti maahan, koska pois huuhtoutunut jokilieju ei tukenut enää paalutuksia. Kaupunki kielsi pohjaveden pumppaamisen 1960-luvulla, minkä vuoksi rakennukset vajoavat enää 1,6–2,3 millimetriä vuodessa.
Venetsian ja sen lähialueiden suojaksi on rakennettu MOSE-pato (MOdulo Sperimentale Elettromeccanico) ja aallonmurtajia. Padon rakentaminen aloitettiin vuonna 2003. Hankkeen kustannukset olivat yli viisi miljardia euroa, jonka maksoi Italian valtio. Teknistä yhteistyötä tehtiin Alankomaiden ja Pietarin kanssa, joilla on vastaavia rakennelmia. Padon on kuitenkin epäilty vaikuttavan heikentävästi laguunin ekosysteemiin.
Juliette Lewis
Juliette Lewis on myös vieraillut Suomessa rock-yhtyeensä kanssa esiintymässä Ruisrockissa, Ankkarockissa ja Nosturissa.
Elokuvaura
Lewis halusi näyttelijäksi pienestä lähtien. Ensimmäisen televisioesiintymisensä hän teki 12-vuotiaana ja on näytellyt sekä elokuvissa että televisiossa 1980-luvun lopulta lähtien.
Lewis asetettiin ehdolle parhaan naissivuosan Oscar-palkintoon roolistaan elokuvassa Cape Fear 1992. Elokuvassa Kalifornia (1993) hän esiintyi silloisen poikaystävänsä Brad Pittin kanssa.
Lewis on myös esiintynyt monissa televisiosarjoissa, kuten Salaisuuksia ja valheita, Firma, Kesä 68, ja vieraillut esimerkiksi Kovan onnen kundi- ja Dharma ja Greg -sarjojen jaksoissa.
Musiikkiura
Lewis perusti vuonna 2003 yhtyeen Juliette and the Licks. Rokkia soittava yhtye on ehtinyt kivuta jo Yhdysvalloissa kuuluisuuteen kappaleilla ”You're Speaking My Language” ja ”Got Love to Kill”. Omien projektiensa lisäksi Lewis on vieraillut muiden levyillä, esimerkiksi vuonna 2004 Prodigyn albumilla Always Outnumbered, Never Outgunned. Lisäksi hän on esiintynyt muun muassa HIM:in musiikkivideolla ”Buried Alive by Love”.
Yksityiselämä
Lewis oli vuosina 1999–2005 naimisissa ammattilaisskeittaaja Stephen Berran kanssa. Lewis on toiminut myös skientologialiikkeessä, esimerkiksi Ihmisoikeuskomitean (Citizens Commission on Human Rights – CCHR) tukijana, kuten myös hänen isänsä näyttelijä Geoffrey Lewis ja on osallistunut ko. uskonnon palkintojuhliin.
Sam & Dave
thumb|Sam & Dave vuonna 1967 Sam & Dave oli yhdysvaltalainen soul- ja R&B-duo, jonka muodostivat Sam Moore ja Dave Prater. Duo muistetaan useista 1960-luvun lopulla levyttämistään klassikoiksi nousseista kappaleista, kuten ”Soul Man”.
Etelävaltiolaisissa soul- ja R&B-klubeissa omilla tahoillaan laulaneet Moore ja Prater tapasivat toisensa Miamissa vuonna 1961 ja alkoivat levyttää yhdessä. He saivat vuonna 1965 levytyssopimuksen Atlantic Recordsille ja siirtyivät sen tytäryhtiölle Stax Recordsille. Staxin Isaac Hayes ja David Porter ryhtyivät tekemään duolle lauluja, joista listahiteiksi ja southern soulin klassikoiksi nousivat vuosina 1966–1968 esimerkiksi ”Soul Man”, ”Hold On! I’m Comin’” ja ”I Thank You”. Duo tunnettiin myös hyvin energisistä lavaesiintymisistään.
Kun Stax erosi Atlanticista vuonna 1968, Sam ja Dave menettivät samalla Hayesin ja Porterin sekä Booker T. & the M.G.’s -yhtyeen palvelukset. Kaksikko myös riiteli jatkuvasti keskenään, ja duo hajosi vuonna 1970. Sen jälkeen he palasivat useasti yhteen, mutta menestyksen aika oli jo ohi. Samin ja Daven musiikki sai uutta yleisöä vuonna 1980 The Blues Brothers -elokuvan myötä, mikä toi duolle uusia konserttiesiintymisiä. Seuraavana vuonna duo hajosi viimeisen kerran. Prater jatkoi Sam & Dave -nimellä konsertointia laulaja Sam Danielsin kanssa. Prater kuoli auto-onnettomuudessa vuonna 1988. Moore jatkoi esiintymistä.
Sam & Dave nimettiin Rock and Roll Hall of Fameen vuonna 1992. ”Soul Man” valittiin vuonna 2018 Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Nollavektori
Lineaarialgebrassa nollavektori määritellään lineaariavaruuden nolla-alkiona eli neutraalialkiona.
Nollavektorilla on siis lineaariavaruuden nolla-alkion perusominaisuudet: jokaisen vektorin v ja nollavektorin 0 summa on aina v ja jokaisen vektorin v ja sen vastavektorin -v summa on nollavektori 0. Tämän nojalla nollavektori usein tulkitaan vektoriksi, jolla ei ole suuntaa. Lisäksi jos lineaariavaruuteen viritetään normi, jolloin lineaariavaruudesta tulee normiavaruus, niin normin määritelmän nojalla nollavektori on ainoa lineaariavaruuden vektori, jonka normi on nolla. Siksi nollavektori myös tulkitaan nollamittaiseksi vektoriksi ja eräänlaiseksi lineaariavaruuden keskukseksi.
Euklidisessa avaruudessa nollavektori on piste, jonka jokainen koordinaatti on nolla. Esimerkiksi kolmiulotteinen nollavektori voidaan kirjoittaa muodossa (0,0,0). Usein nollavektorista käytetään lyhennemerkintänä nollaa, jonka päällä on vaakaviiva kuvaamassa moniulotteisuutta.
Nolla-avaruus on avaruus, jonka ainoa elementti on nollavektori.
Teija Suominen
Teija Suominen (s. 31. maaliskuuta 1976) on aktiiviuransa jo päättänyt suomalainen aitajuoksija. Hän edusti koko kilpailu-uransa ajan Turun Tovereita. Kalevan kisoista Suominen saavutti pronssia 400 metrin aitajuoksussa vuonna 1994. Tämän lisäksi hän oli voittamassa viestijuoksun SM-kisoista 4 × 400 metrin viestijuoksun hopeaa vuonna 1992 sekä pronssia vuonna 1991. Sisäratojen SM-kisoista Suominen saavutti pronssia 300 metrin aitajuoksussa vuonna 1992. Virallisissa kilpailuissa hän ei ole esiintynyt vuoden 1995 jälkeen.
Ampumahiihdon maailmanmestaruuskilpailut 2016
Ampumahiihdon maailmanmestaruuskilpailut 2016 järjestettiin 3.–13. maaliskuuta 2016 Holmenkollenilla, Oslossa, Norjassa.
Valinta
Vuonna 2010 Oslo hävisi vuoden 2015 MM-kilpailujen isännyyden Kontiolahdelle äänin 20–23. Vuoden 2016 kilpailujen järjestäjä valittiin 2. syyskuuta 2012 Kansainvälisen ampumahiihtoliiton (IBU) kongressissa Meranossa, Italiassa. Vuoden 2016 mm-kilpailut myönnettiin Oslolle ilman kilpailevia järjestäjiä ja vuoden 2017 mm-kilpailut Hochfilzenille.
Holmenkollenilla oli järjestetty ampumahiihdon MM-kilpailut aiemmin vuosina 1986, 1990, 1999 ja 2000.
Kilpailukalenteri
Kilpailuissa oli 11 eri kilpailutapahtumaa. Kaikki kilpailut vaikuttivat maailmancupin tilastoihin. Lähde:
10 km pikakilpailu
Päivämäärä: 5. maaliskuuta
<br style="clear:both" />
12,5 km takaa-ajo
<br style="clear:both" />
20 km normaalimatka
Päivämäärä: 10. maaliskuuta
<br style="clear:both" />
15 km yhteislähtö
Päivämäärä: 13. maaliskuuta
<br style="clear:both" />
4 × 7,5 km viesti
Päivämäärä: 12. maaliskuuta
<br style="clear:both" />
7,5 km pikakilpailu
Päivämäärä: 5. maaliskuuta
<br style="clear:both" />
10 km takaa-ajo
Päivämäärä: 6. maaliskuuta
<br style="clear:both" />
15 km normaalimatka
Päivämäärä: 9. maaliskuuta
<br style="clear:both" />
12,5 km yhteislähtö
Päivämäärä: 13. maaliskuuta
<br style="clear:both" />
4 × 6 km viesti
Päivämäärä: 11. maaliskuuta
<br style="clear:both" />
2 × 6 km + 2 × 7,5 km sekaviesti
Päivämäärä: 3. maaliskuuta
<br style="clear:both" />
Mitalitaulukko
Isäntämaa
Balboa Island
thumb|250px|Tyypillinen katu Balboa Islandilla Balboa Island on alue Newport Beachissa, Kaliforniassa. Balboa Island muodostuu kolmesta keinotekoisesta saaresta.
Suurin saari on Balboa Island ja pienempi Little Balboa Island, joka sijaitsee suurimman saaren itäpuolella. Pienin saari on Collins Island.
Balboa Islandilla sijaitsee Yhdysvaltojen kalleimpia kiinteistöjä heti Lower Manhattanin jälkeen. Kaksio olohuoneella, josta merinäköala, maksaa noin 3 miljoonaa USDa. Asukastiheys on jopa korkeampi kuin San Franciscossa, 17,621 as./km².
Ananas
Ananas eli hedelmäananas (Ananas comosus) on tropiikissa kasvava yksisirkkainen kasvi. Myös sen mehukasta, käpymäistä latvakukintoa eli epähedelmää kutsutaan ananakseksi. Kasvin ruusukkeiset lehdet ovat jäykät ja okalaitaiset, ja ne muodostavat erikoisen vedenkeräysaltaan kasvin juurelle. Kukat ovat sinipunaiset ja kasvavat tähkämäisenä ryhmänä lyhyen varren yläosassa pienen latvaruusukkeen alapuolella. Kasvi kasvaa noin metrin mittaiseksi.
Hedelmä
Hedelmä on jopa kolmen–neljän kilogramman painoinen, kellertävän tai sinertävän ruskea ja sisältää runsaasti A-, B- ja C-vitamiineja. Se sisältää myös runsaasti mangaania. Hedelmän päältä kasvaa pieniä vihreitä lehtiä (niin kutsuttu ananaksen kruunu). Nykyisin ananas on tärkeä hedelmäkasvi, jonka sadosta suurin osa tölkitetään. Suurin ananaksen tuottajamaa on Filippiinit. Muita suuria ananaksentuottajia ovat muun muassa Thaimaa, Costa Rica, Indonesia, Kiina, Brasilia ja Intia. Kaakkois-Aasiassa sitä viljellään myös kuitukasvina (ananashamppu).
Ananaksen hedelmä kehittyy kokonaisesta kukinnosta, jonka yksittäiset marjat kasvavat yhteen ja paisuvat muodostaen kerrotun hedelmän. Ananaksen voisi siis luokitella marjaksi tai marjasadoksi.thumb|left|250px|Ananaksen hedelmä kokonaisena, halkaistuna ja viipaloituna.
Vaikutukset
Ananas sisältää bromelaiini-nimistä entsyymiä, joka hajottaa proteiineja ja siten helpottaa ruokien sulattamista. Bromelaiini vähentää tulehduksia, mutta sitä on sekä tölkkiananaksessa että tuoreessa melko vähän. Ananaksella on diureettinen vaikutus.
Historiaa
thumb|200px|right|Ananaspelto. Etelä-Amerikan intiaanien tiedetään viljelleen ananasta jo esihistorialliselta ajalta lähtien, mutta Eurooppaan se tuli vasta, kun Kolumbus toisella matkallaan vuonna 1494 löysi ananaksen Guadeloupen saarelta, jolloin hän nimesi sen ”mäntyomenaksi”, koska hedelmä muistutti käpyä. 1500-luvulla Jean de Lery väitti löytäneensä ananaksen ensimmäisenä eurooppalaisena Brasiliasta. Pian tämän jälkeen kasvi tuotiin Ranskaan ja Englantiin, mutta vielä 1800-luvun alussa ananas oli erittäin harvinainen ja kallis herkku.
Otasalo
Otasalo eli Kiljulansalo on saari varsinaisella Saimaalla Ruokoveden ja Suur-Saimaan välissä Puumalassa Etelä-Savossa.
Maantietoa
Otasalo on 7,2 kilometriä pitkä, 3,7 kilometriä leveä ja sen pinta-ala on 15 neliökilometriä. Se sijaitsee Suur-Saimaan pohjoispuolen saariketjussa Hurissalon eteläpuolella. Saaren eteläpuolella aukeaa laaja Liittokivenselkä ja sen pohjoispuolelle jää Ruokovesi Hurissalon eteläpuolelle. Vesi vaihtuu Suur-Saimaan ja Ruokoveden välillä länsipuolisen Otasalmen ja itäisen Syväsalmen kautta. Syväsalmi erottaa Otasalon Summalansaaresta, joiden väliin ja salmen eteläpuolelle jää Hankavesi. Otsalmen pohjoispuolella leviää Kalliovesi, jonka länsirannat kuuluvat Kyllölänsaarelle ja Kärnäsalolle.
Otasalon rantaviiva mutkittelee ja siinä on muutamia lahtia ja niemiä. Syväsalmenniemi on saarimainen muodostuma, jonka kapea kannas tunnetaan nimellä Hangastaipale. Niemen eteläpuolelle jää suojaisa Hankaveden lahti Pienenapaanlahti. Otasalon kaakkoispää muodostaa 2,5 kilometriä pitkän nimen, jonka kärkeä kutsutaan Kotiniemeksi. Sen läntinen lahti on Selkälahti, seuraava lahti on Pentinlahti ja sitten työntyy etelään Pistermänniemi. Niemen läntinen lahti on Järvenlahti. Ruokoveden puolella lähisaaria ovat lännessä Petääsaari, Atrasaari, Riuttasaari, Korkiasaari, Tuomikorvensaari ja Mustikkasaari. Summalansaaren eteläpuolella niitä ovat toinen Mustikkasaari, Ukonsaari, Eteissaari ja Haapasaari. Eteläinen Liittokivenselkä on melko saareton järvenselkä, mutta täällä on pieniä lähisaaria. Niitä ovat Kopinluodot, Petääsaari, Suokkaansaari, Toiviosaari ja Kiponsaari. Kalliovedellä on lisäksi Pukkisaari ja Pajusaari.
Otasalon sisäosat ovat vaihtelevaa, kallioista mäkimaata, jonka korkeuserot vaihtelevat 20–50 metriä. Korkein mäki on pohjoisrannan Ellinmäki, joka kohoaa 123 metrin korkeuteen mpy. Muita mäkiä ovat Kiljulassa Huoseusmäki (120 m) ja Sirppienmäki (112 m). Mäkien väliset ja harvinaiset suot on kaikki ojitettuja. Saaressa sijaitsee kolme lampea, Penttilänjärvi (10 ha), jonka laskuoja virtaa länteen ja laskee Ruokoveden Kallioveteen, Pistermänlampi (4 ha), joka sijaitsee etelään työntyvällä Pistermänniemessä, ja pieni Kortetlampi sisäosissa. Saaressa on yhdeksän maataloa ja noin 60 vapaa-ajan asuntoa. Karttoihin on merkitty kaksi kylää, Kiljula ja Ollila. Saareen tulee tie Hurissalosta Summalansaaren kautta. Tie ylittää Syväsalmen pengertietä pitkin ja se kulkee länteen pohjoisrantoja seuraten. Heinäahon kohdalla siitä haarautuu tie saaren kaakkoisosiin Kiljulaan ja Eteissaareen siltaa pitkin. Kyläteiltä haarautuu runsaasti metsäautoteitä, jotka vievät rannikolla sijaitseviin vapaa-ajan asuntoihin. Saaren ympäri ei ole merkitty veneväyliä. Saimaan syväväylä Mikkeliin ohittaa saaren Liittokivenselällä. Syväsalmessa on penkereen alittava tierumpu, jossa mahtuu moottorivene kulkemaan.
Historiaa
Vuoden 1971 peruskartassa näkyy neljä peltoaluetta. Ollilan luoteisosan peltoalue, Penttilänjärven pohjoispuolen peltoalue, Heinäahon pellot ja Kiljulan peltoalue. Ne ovat pieniä muutoksia lukuun ottamatta samanlaiset vuoden 1987 kartassa. Autotiet rakennettiin vasta vuonna 1971 julkaistun kartan jälkeen. Vapaa-ajan asuntoja ilmaantui 1980-luvulle tultaessa muutama. Saarta ei ollut ojitettu vuonna 1971, mutta vuonna 1987 oli suurimmat suot ojitettuja. Ojia ei johdettu järviin, vaikka Kortetlampi ympäristöineen olikin ojitettu.
Landwasser
Landwasser on joki Kaakkois-Sveitsissä. Joen pituus on 31 kilometriä.
Sijainti
Landwasser saa alkunsa Plessurin Alpeilta Weissfluhvuoren itäpuolelta noin 2 500 metrin korkeudesta. Joki virtaa Graubündenin kantonissa Davosin, Schmittenin ja Bergün Filisurin kuntien alueella.
Vesivoima
Joessa on kaksi pientä vesivoimalaa.
Tore Sjöstrand
Tore Sjöstrand (31. heinäkuuta 1921 – 26. tammikuuta 2011 ) oli ruotsalainen estejuoksija.
Lontoon olympialaisissa vuonna 1948 Sjöstrand voitti kultamitalin Ruotsin saavuttaessa estejuoksussa kolmoisvoiton. Sjöstrandin voittoaika oli 9.04,6. Samana vuonna Sjöstrand juoksi Suomi–Ruotsi-maaottelussa toisena maailmassa alle yhdeksän minuutin tuloksen ajallaan 8.59,8. Ensimmäisenä yhdeksän minuuttia oli alittanut vuonna 1944 hänen maanmiehensä Erik Elmsäter, jonka Sjöstrand jätti olympiafinaalissa hopealle.
Mili
Mili on 92 saaresta koostuva atolli Tyynellämerellä. Se on osa Marshallinsaaria ja kuuluu Ratakin saariketjuun. Milin asukasluku oli 738 vuonna 2011.
Tore Sjöstrand
Euroopan-mestaruuskilpailuissa Sjöstrand sai pronssia vuonna 1946 ja oli vuonna 1950 kahdeksas.
Mili
Historia
Japani miehitti atollia vuosina 1914–1944. Vuonna 1983 atollille rakennettiin lentokenttä.
Eurooppalaisten saapuessa Milille ensimmäistä kertaa atollilla oli yli 500 asukasta.
Pulsar
thumb|Pulsar Pulsar oli ranskalainen progressiivinen rockyhtye, joka oli suosionsa huipulla 1970-luvulla. Yhtyeessä vaikuttivat Victor Bosch (lyömäsoittimet), Gilbert Gandil (kitara, laulu), Roland Richard (huilu, jouset), Jacques Roman (koskettimet, mellotron), Philippe Roman (basso, laulu) ja Carmel Williams (laulu).
Pulsarilla oli pitkään maine Ranskan Pink Floydina, johtuen siitä, että alkuvaiheessa uraansa yhtye esitti Pink Floyd -covereita. Tässä vaiheessa yhtye käytti itsestään nimeä Free Sound. Vuonna 1971 yhtye vaihtoi nimensä Pulsariksi. Samaan aikaan yhtye alkoi esittää myös omia sävellyksiään. Pulsarin konsertit olivat menestyksekkäitä. Pulsar esiintyi myös yhteiskonserteissa aikansa tunnetuimpien ranskalaisten progeyhtyeiden, kuten Angen kanssa. Vuonna 1974 yhtyeeseen liittyi mukaan huilisti Roland Richard. Richardin myötä Pulsarin äänimaailma alkoi muuntua kohti lopullista muotoaan.
Pulsarilla oli kuitenkin vaikeuksia saada levytyssopimusta Ranskassa. Lopulta vuonna 1974 yhtye pääsi levyttämään englantilaiselle Kingdom Records -levy-yhtiölle. Apuna kontaktin luomisessa oli Caravan-yhtyeen maineikas David Sinclair. Lopputuloksena oli vuonna 1975 julkaistu debyyttialbumi Pollen, joka julkaistiin pian myös Ranskassa. Levy oli valtaosin ranskankielinen ja koostui Pulsarin vanhoista sävellyksistä. Esimerkiksi ”Pulsar”-kappaleen ensimmäinen versio oli nauhoitettu ranskalaiselle kokoelmalevylle jo vuonna 1972.
Ivo
Ivo tai IVO voi tarkoittaa seuraavia:
Amnat Charoen (provinssi)
Amnat Charoenin provinssi on yksi Thaimaan provinsseista (changwat). Se sijaitsee maan koillisosassa Isanin alueella. Naapuriprovinsseja ovat Ubon Ratchathani, Yasothon ja Mukdahan. Idässä rajanaapurina on Laos. Provinssin pinta-ala on 3 161,2 neliökilometriä ja siellä on arviolta 276 500 asukasta (vuonna 2017).
Maantiede
Provinssi sijaitsee Mekongjoen laaksossa. Kaksi muuta provinssin jokea ovat Lam Sae Bok ja Lam Sae Bai.
Symbolit
Provinssin sinetin keskellä on Buddhan kuva, jota kutsutaan nimellä Phra Mongkol Ming Muang. Toiselta nimeltään Phra Yai (Iso Buddha), tämä 20 metriä korkea patsas on yksi Amnat Charoenin kaupungin pyhimpiä. Vasemmalla ja oikealla puolella on kaksi puuta, alapuolella kaksi elefanttia.
Provinssin puu on Hopea ferrea.
Aluejako
Provinssi on jaettu 7 piiriin (amphoe). Piirit on edelleen jaettu 56 kuntaan (tambon) ja 653 kylään.
James Gregory
James Gregory (myös James Gregorie; marraskuussa 1638 – lokakuussa 1675) oli skotlantilainen matemaatikko ja tähtitieteilijä. Hän julkaisi vuonna 1663 teoksen Optica Promota, jossa hän esitteli kahdesta peilistä koostuvan kaukoputken periaatteen, mutta hän ei onnistunut valmistamaan tarpeeksi hyviä peilejä. Robert Hooke ja Isaac Newton parantelivat peilikaukoputkea Gregoryn kirjaamien ensimmäisten yritysten pohjalta. Gregoryn suunnittelemia rakenteita on käytetty myös radioteleskooppien rakentelussa, esimerkiksi jättiläismäinen Arecibon radioteleskooppi on perusrakenteeltaan "gregoriaaninen teleskooppi". Gregory julkaisi myös sarjakehitelmiä trigonometrisille funktioille.
Elämäkerta
Gregory syntyi marraskuussa 1638 skotlantilaisessa Drumoakin pappilassa, lähellä Aberdeenia. Hänen vanhempansa olivat pappi James Gregorie (tai John Gregory) ja Janet Anderson. Gregoryn isä kuoli poikansa ollessa 13-vuotias. James oli perheen kolmesta lapsesta nuorin. Hänellä oli kaksi veljeä: veljeksistä vanhin oli Alexander ja keskimmäinen oli David. Ikäero Davidin ja Jamesin välillä oli kymmenen vuotta. Gregory oppi matematiikkaa äidiltään, jonka veli oli François Vièten oppilas Alexander Andersson. Isänpuolelta James oli tunnetun matemaatikko David Gregoryn veljenpoika.
Gregory aloitti opinnot Marischal Collegessa, Aberdeenissa. Tätä aiemmin hän oli itseopiskellut Eukleideen Alkeet-teoksen ja käynyt alakoulua Aberdeenissa. Hänen terveytensä oli nuoruudessa hyvin heikko. Hän sairasti 18 kuukauden ajan quartana malariaa, johon kuuluu neljän päivän välein ilmaantuva vilustus ja kuumeennousu. Selviydyttyään sairastamastaan sairaudesta hän alkoi tutkia optiikkaa ja kaukoputken rakentamista. David-veljensä innoittamana hän aloitti Optica Promota-teoksen kirjoittamisen. Teoksen julkaisuvuonna 1663 hän muutti Lontooseen, jossa hän tapasi John Collinsin. Heistä tuli nopeasti hyviä ystäviä ja ystävyys kesti läpi elämän. Greforyn päämääränä oli julkaista teoksensa Lontoossa ja etsiä sopiva henkilö, joka voisi rakentaa ensimmäisen peilikaukoputken. Collins neuvoi Gregoryn tunnetun Reive-nimisen optikon luo. Reive yritti Gregoryn pyynnöstä rakentaa parabolisia peilejä kaukoputkea varten. Gregory ei kuitenkaan ollut Reiven työhön tyytyväinen ja jätti asian sikseen.
Lontoossa Gregory tapasi myös silloisen Royal Societyn puheenjohtajan Robert Morayn. Moray yritti järjestää Gregoryn ja Chriastiaan Huygensin välistä tapaamista Pariisissa. Huygens ei kuitenkaan ollut Pariisissa ja tapaaminen jäi väliin. Moraylla oli Gregoryn uran kannalta merkittävä rooli myöhemmin. Vuonna 1664 Gregory lähti Englannista matkustaen Flanderiin, Roomaan ja Pariisiin. Suurimman osan ajastaan hän kuitenkin vietti Padovan yliopistossa, jossa hän etsi ratkaisua hyperbelien ja ympyröiden pinta-alalle ratkaisua suppenevista sarjoista. Padovassa hän asui skotlantilaisen filosofian professori Caddenheadin luona. Padovassa ollessaan hän julkaisi kaksi työtä: Vera circuli et hyperbolae quadratura (1667) ja Geometriae pars universalis (1668). Jälkimmäistä pidetään ensimmäisenä yrityksenä kirjoittaa systemaattinen differentiaali- ja integraalilaskentaa käsittelevä oppikirja.
Gregory palasi takaisin Lontooseen vuoden 1668 pääsiäisen aikoihin. Kesällä 1668 Gregory kävi Royal Societyn kokouksissa ja hänet valittiinkin jäseneksi 11. kesäkuuta. Tiedeyhteisön puheenjohtaja ja Gregoryn ystävä Morayn ansiosta Englannin kuningas Kaarle II perusti St Andrewsin yliopistoon Regius-professuurin ja johon Gregory valittiin. Tämä oli tärkeää, sillä nyt Gregory kykeni jatkamaan matematiikan tutkimusta. St Andrewsiin Gregory saapui vuoden lopulla ja seuraavan vuoden alussa hän avioitui leskeksi jääneen Mary Jamesomen kanssa. He saivat kaksi tytärtä ja pojan.
Rude (kappale)
Rude on kanadalaisen reggae-yhtye Magic!:n kappale heidän Don't Kill the Magic-debyyttialbumilta. Sen julkaisi Sony Music Entertainment 10. lokakuuta 2013. Kanadassa kappale pääsi Canadian Hot 100-listan kuudennelle sijalle. Kansainvälisesti kappale saavutti Yhdysvaltain sekä Britannian singlelistan kärjen ja pääsi kymmenen parhaan joukkoon Australiassa, Uudessa-Seelannissa, Irlannissa, Tanskassa, Alankomaissa ja Ruotsissa. Kappaletta käytettiin Nestean mainoksessa Filippiineillä.
Mustan tikarin veljeskunta
Mustan tikarin veljeskunta on J. R. Wardin kirjoittama fantasiaa ja romantiikkaa yhdistävä kirjasarja. Sarja keskittyy pääosin veljeskuntaan ja vampyyrisotureihin sekä heidän taisteluunsa rodun vihollisia, lessereitä vastaan.
Vampyyrit Wardin tapaan
Vampyyreja on muokattu erilaisiksi aikojen saatossa. Siispä on selvää, että Wardinkaan vampyyrit eivät ole mitään tavallisia valoa piileskeleviä valkoihoisia kammotuksia.
Vampyyrit näyttävät täysin ihmisiltä, joskin miehet ovat todella kookkaita. Silmät saattavat olla erikoisen väriset. Vampyyreilla on hyvä kuulo ja näkö eivätkä he pysty kulkemaan päivällä ulkona. Poikkeuksena jotkut puoliveriset vampyyrit (toinen vanhemmista ihminen). Toisin kuin yleensä, nämä vampyyrit voivat syödä ihmisten ruokaa ja juoda tavallisia juomia. Tosin vain vampyyrin veri pitää heidät täysissä voimissaan ja vahvoina. Ilman sitä vampyyri heikkenee ja lopulta kuolee. Jos vampyyri antaa toisen vampyyrin juoda vertaan, hän pystyy sen jälkeen aistimaan tämän kaikkialta. Vampyyrit pystyvät myös "välähtämään" paikasta toiseen ajatuksen voimalla. Tätä kutsutaan kirjoissa dematerialisoitumiseksi. Lisäksi vampyyrit pystyvät esimerkiksi poistamaan muistoja ihmisten mielestä.
Vampyyriksi ei muuteta ketään, sellaiseksi synnytään. Vampyyriksi muuttuminen käynnistyy yleensä 25 vuoden iässä. Ennen muutosta saattaa esiintyä erilaisia oireita: henkilö on arka auringonvalolle, hän on entistä nälkäisempi ja rauhattomampi, ihoa ja etuhampaita aristaa. Ennen muutosta ruumiinrakenne on yleensä varsinkin miehillä hoikka.
Muuttumishetkellä muuttuja tarvitsee rinnalleen toisen vampyyrin, josta juoda. Nainen tarvitsee miehen ja mies naisen. Jos vampyyriksi muuttuva ei saa verta muuttuessaan, hän kuolee. Muutokset ovat yleensä kivuliaita, koska koko keho muuttuu. Etenkin miehistä tulee pidempiä, lihaksikkaampia ja vahvempia. Muutoksen jälkeen vampyyrilla on hutera olo ja kaikkien perustoimintojen käyttö on hetkellisesti todella vaikeaa (esim. juokseminen, kirjoittaminen).
Vampyyrit voivat elää jopa tuhatvuotiaiksi, jossain tapauksissa pidempäänkin. Vampyyrin voi tappaa normaaleilla tavoilla kuten esimerkiksi ampumalla, mutta niitä on silti vaikea tappaa. Vampyyrit paranevat hirvittävän nopeasti varsinkin jos saatavilla on vastakkaisen sukupuolen verta.
Naisvampyyrit ovat hedelmällisiä vain kymmenen vuoden välein. Englanniksi naaraiden "kiima-aikaa" kutsutaan nimellä Needing, jonka aikana naarasvampyyrit kärsivät kovista kivuista ja he erittävät eräänlaista tuoksua, joka houkuttelee paikalle urosvampyyreja. Needingin aikana uroksista saattaa tulla aggressiivisia jos he haluavat taistella paikasta naaraan rinnalla. Seksin harrastaminen yleensä helpottaa naaraan tuskaa ja saattaa alulle mahdollisesti pikkuvampyyrin.
Naaraat kantavat jälkeläistään kuusitoista kuukautta. Läheskään kaikki naaraat eivät selviä synnytyksestä. Urosvampyyri puolestaan pystyy erittämään eräänlaista tuoksua, jolla hän merkitsee kiintymyksensä naaraaseen. Tällöin muut vampyyrit tajuavat pysyä kaukana kyseisestä naaraasta. Kiintynyt pari liitetään yhteen rituaalissa, jossa shellanin ("vaimon") nimi kaiverretaan hellrenin ("aviomies") yläselkään. Uroksen ja naaraan välinen kiintymys on tavallistakin rakkautta vahvempi tunne ja se side on lähes mahdotonta rikkoa.
Mustan tikarin veljeskunta
Wrath (tunnetaan myös nimellä Sokea kuningas), son of Wrath, on vampyyrien kuningas ja viimeinen elossa oleva puhdasverinen vampyyri. Wrathilla on pitkät mustat hiukset ja aivan vaaleanvihreät silmät. Hän on lähes sokea. Alussa hän ei ole kiinnostunut johtamaan rotuaan kuninkaana, mutta muuttaa myöhemmin mielensä vampyyrirodun vuoksi. Hän rakastuu läheisen ystävänsä Dariuksen puoliveriseen tyttäreen Bethiin. Wrathin tarina on kerrottu kirjassa Pimeyden rakastaja. Kirjassa Koston rakastaja hän lopulta sokeutuu kokonaan ja tukeutuu sen jälkeen George-nimiseen koiraan.
Naishahmot
Elizabeth Anne Randall, Beth, on Dariuksen puoliverinen jälkeläinen. Hän työskentelee erään lehden toimituksessa, mutta saa sitten tietää muuttuvansa vampyyriksi. Myöhemmin hänestä tulee Wrathin shellan ja puoliverinen kuningatar. Hän myös luulee olevansa John Matthew'n sisar. Bethin ja Butchin läheisen suhteen takia Butch pääsee veljeskunnan sisäpiiriin. Veljeskunnan tiloissa asustelee myös Bethin kissa nimeltä Boo.
Daniil Move
Dаniil Jurjevitš Move (, s. 11. joulukuuta 1985 Moskova) on venäläinen autourheilija, joka kilpailee tällä hetkellä World Series by Renault -sarjassa.
Mustan tikarin veljeskunta
Muita hahmoja
Kirjurineitsyt, nimeltään Analisse, on mystinen voimahahmo ja kuninkaan neuvonantaja. Vampyyriarkistojen pitäjä ja etuoikeuksien myöntäjä. Hän voi myös luoda elämää. Neitsyt ei asu ihmisten maailmassa vaan "Toisella puolella" Valittujen kanssa. Hän rakastaa lintuja. Peto -kirjan lopussa Kirjurineitsyt kuolee.
Paikat
Kirjoissa esiintyy monenlaisia paikkoja, joista yleisimpiä ovat:
Sanasto
Kirjoissa esiintyviä sanoja, jotka saattavat hämmentää jos ei tiedä niiden merkitystä:
Daniil Move
Ura
200px|thumb|Daniil Move ajamassa [[Silverstonessa World Series by Renault -kaudella 2008]]
Kaudella 2008 Move kilpailee ainoastaan World Series by Renault -sarjassa. Hän on kerännyt Silverstonen osakilpailujen jälkeen 6 pistettä ja on sijalla 21.
Alexandru Macedonski
Alexandru Macedonski (1854 Craiova, Valakia – 1920 Bukarest, Romania) oli romanialainen kirjailija.
Macedonskin isä oli upseeri ja sittemmin sotaministeri. Isänsä tavoin Macedonski vastusti monarkiaa, ja hänet pidätettiin mielipiteidensä vuoksi.
Macedonskin esikoisrunokokoelma Prima verba ilmestyi 1872. Lehtikirjoituksissaan hän vastusti vaikutusvaltaisen kirjallisuusseuran Junimean edustamaa suuntausta ja joutui konflikteihin. Toinen runokokoelma Poezii ilmestyi 1882. Hän asui Pariisissa 1884–1912 ja loi yhteyksiä kirjallisiin piireihin. Romanian kirjallisuudessa hän edusti sittemmin symbolismia, modernismia ja parnassolaisuutta. Proosatuotannossaankin hän oli kokeileva. Hän kirjoitti myös ranskaksi.
Billy Graham
William Franklin "Billy" Graham Jr. ; 7. marraskuuta 1918 Charlotte, Pohjois-Carolina – 21. helmikuuta 2018 Montreat, Pohjois-Carolina ) oli yhdysvaltalainen kristillinen saarnaaja, jonka kirkkokunnallinen tausta oli baptismi. Billy Graham itse kuvasi elämäntehtäväänsä seuraavasti: ”Elämäntehtäväni on auttaa ihmisiä löytämään henkilökohtainen suhde Jumalaan” . Hänen on arvioitu saarnanneen evankeliumia 210 miljoonalle ihmiselle vuodesta 1947 lähtien.